jkorsvik/nowiki_second_scrape_merged huggingface dataset:
Alf Blütecher

Alf Wiborg Blütecher eller Alf Blutecher (født 7. februar 1880 i Lårdal, død 5. mars 1959 i Oslo) var en norsk skuespiller.
Han var sønn av Hjalmar Ingjald Frithjof Blütecher og Anna Dorothea Magdalena Wiborg og var elev ved Den Nationale Scene i Bergen i 1904–05 og deretter engasjert ved en rekke norske teatre.
Han filmdebuterte i 1913 hos Nordisk Film i Danmark, hvor han til 1919 medvirket i mer enn 60 stumfilmer, ofte i forskjellige helteroller. Hans mest fremtredende rolle var som dr. Krafft i filmen Himmelskibet (1918). I begynnelsen av 1920-tallet prøvde han seg i Tyskland hvor han blant annet i filmer regissert av Holger-Madsen og Svend Gade spilte flere hovedroller. Men en ulykke som gjorde at han fikk nedsatt hørsel gjorde at han måtte avslutte sin skuespillerkarrière. De siste ti årene av sitt liv var han ved postvesenet i Oslo.


== Filmografi ==


== Referanser ==


== Eksterne lenker ==
(en) Alf Blütecher på Internet Movie Database 
(sv) Alf Blütecher i Svensk Filmdatabas 
(da) Alf Blütecher på Filmdatabasen 
(da) Alf Blütecher på danskefilm.dk 
(da) Alf Blütecher på danskfilmogtv.dk 
(fr) Alf Blütecher på Allociné 
(en) Alf Blütecher hos The Movie Database 
Alf Blütecher hos Danmark Nationalfilmografi
Alf Blütecher hos danskefilm.dk
Leribe (distrikt)

Leribe er et av ti distrikter i Lesotho. Det ligger nord i landet og grenser til distriktene Butha-Buthe i nord, Mokhotlong i øst, Thaba-Tseka i sørøst og Berea i sørvest. Administrasjonssenteret er Hlotse. Distriktet hadde 293 369 innbyggere ved folketellingen i 2006.Distriktet ble opprettet i 1910. Etter dette ble Butha-Buthe skilt ut som eget distrikt.


== Referanser ==
Jēkabpils

Jēkabpils (tysk: Jakobstadt, polsk: Jakubów) er en by i Latvia. Den ligger langs begge bredder av elven Daugava, omtrent halvveis mellom Riga og Daugavpils. Byen hadde 24 635 innbyggere i 2011, 24 146 innbyggere i 2016.Byen ligger i den historiske regionen Kurland og ble gtunnlagt i  1650 av Jakob av Kurland. Den er kjent for slaget ved Jakobstadt (1704) under den store nordiske krig og for sin flybase under den kalde krigen: Jēkabpils flybase.


== Referanser ==


== Eksterne lenker ==
Offisielt nettsted 
(en) Jēkabpils – kategori av bilder, video eller lyd på Commons 
(en) Jēkabpils – galleri av bilder, video eller lyd på Commons
Mafeteng (distrikt)

Mafeteng er et av ti distrikter i Lesotho. Det ligger sørøst i landet og grenser til distriktene Maseru i nordøst og Mohale's Hoek i sørøst. Administrasjonssenteret er byen Mafeteng. Distriktet hadde 192 621 innbyggere ved folketellingen i 2006.Distriktet ble opprettet i 1910.


== Referanser ==
Robert Christgau

Robert Christgau (født 18. april 1942) er en amerikansk essayist, musikkjournalist og selvutnevnt «Dean of American Rock Critics» (De amerikanske rockkritikernes dekan).Christgau ble født i New York. Han sier at han ble rock and roll-fan da discjockeyen Alan Freed kom til byen i 1954. Han forlot New York for å begynne på college i New Hampshire, hvor han ble uteksaminert i 1962. I collegetiden ble han mer interessert i jazz, men vendte tilbake til rock and roll så snart han kom tilbake til New York. 
Til å begynne med skrev han noveller, før han i 1964 ble sportjournalist og senere politireporter for Newark Star-Ledger. Christgau begynte som frilanser etter at en reportasje om en kvinnes død i New Jersey ble publisert i New York Magazine. Han ble forespurt om å ta over den inaktive musikkspalten i Esquire, og begynte der i 1967. Da Esquire la ned spalten flyttet han over til The Village Voice i 1969 og tok endog en jobb som collegelærer.
I 1972 ble han fast ansatt av Newsday, men vendte i 1974 tilbake til Village Voice som musikkredaktør. Fra 1974 til 2006 var han ansvarlig for Village Voice Pazz & Jop-liste. I 2006 ble han avskjediget «for taste» (for smak) kort etter å ha blitt kritisert av New Times Media. To måneder senere begynte han å skrive for Rolling Stone Magazine.
Christgau har også regelmessig skrevet for Playboy, Spin, Creem og Blender. I 2005 ble han professor på Clive Davis Department of Recorded Music på New York University.   


== Referanser ==


== Eksterne lenker ==
(en) Offisielt nettsted 
(en) Robert Christgau – kategori av bilder, video eller lyd på Commons 
(en) Robert Christgau – galleri av bilder, video eller lyd på Commons 
(en) Robert Christgau på Internet Movie Database 
(en) Robert Christgau hos The Movie Database 
(en) Robert Christgau på Discogs 
(en) Robert Christgau på MusicBrainz 
(en) Robert Christgau på Twitter 
(en) Onlinediskusjon med Robert Christgau Arkivert 20181215013157 hos WebCite på rockcritics.com
Mohale’s Hoek (distrikt)

Mohale's Hoek er et av ti distrikter i Lesotho. Det ligger sør i landet og grenser til distriktene Mafeteng i nordvest, Maseru i nord, Thaba-Tseka i nordøst, Qacha's Nek i øst og Quthing i øst. Administrasjonssenteret er byen Mohale's Hoek. Distriktet hadde 176 928 innbyggere ved folketellingen i 2006.Distriktet ble opprettet i 1910. Det har navn etter en yngre bror av kong Moshoeshoe I.


== Referanser ==
Vilhelm Ludvig av Württemberg

Vilhelm Ludvig, hertug av Württemberg (født 7. januar 1647 i Stuttgart, død 23. juni 1677 i Hirsau) regjerte som hertug av Würrtemberg fra 1674 til sin død i 1677.
Vilhelm Ludvig var det niende barnet til Eberhard III og hans første kone Anna Katharina von Kyrburg. 
Han giftet seg den 6. november 1673 i Darmstadt med Magdalena Sibylla av Hessen-Darmstadt. De fikk fire barn sammen:

Eleonore Dorothea (1674–1674)
Eberhardine Luise (1675–1675)
Eberhard Ludvig (1676–1733), neste hertug av Württemberg
Magdalena Wilhelmine (7. november 1677 – 30. oktober 1742), gift med Karl III Vilhelm av Baden-Durlach
Hertug Vilhelm Ludvig døde uventet i en alder av 30 år på Schloß Hirsau. Hans enke Magdalena Sibylla ble regent av Württemberg mellom 1677 og 1693 inntil hennes sønn ble myndig. 


== Referanser ==
Mokhotlong (distrikt)

Mokhotlong er et av ti distrikter i Lesotho. Det ligger nordøst i landet og grenser til distriktene Butha-Buthe i nordvest, Leribe i vest og Thaba-Tseka i sør. Administrasjonssenteret er byen Mokhotlong. Distriktet hadde 97 713 innbyggere ved folketellingen i 2006.Distriktet var opprinnelig en del av distriktet Qacha's Nek, men ble skilt ut som eget distrikt.


== Referanser ==
Qacha’s Nek (distrikt)

Qacha's Nek er et av ti distrikter i Lesotho. Det ligger sørøst i landet og grenser til distriktene Quthing i sørvest, Mohale's Hoek i vest og Thaba-Tseka i nord. Administrasjonssenteret er byen Qacha's Nek. Distriktet hadde 69 749 innbyggere ved folketellingen i 2006.Distriktet ble opprettet i 1910.


== Referanser ==
Quthing (distrikt)

Quthing er et av ti distrikter i Lesotho. Det ligger lengst sør i landet og grenser til distriktene Mohale's Hoek i nord og Qacha's Nek i nordøst. Administrasjonssenteret er Moyeni. Distriktet hadde 124 048 innbyggere ved folketellingen i 2006.Distriktet ble opprettet i 1910.


== Referanser ==
Eberhard Ludvig av Württemberg

Eberhard Ludvig, hertug av Württemberg (født 18. september 1676, død 31. oktober 1733) var den tiende hertug av Württemberg fra 1692 til 1733.


== Referanser ==
Thaba-Tseka (distrikt)

Thaba-Tseka er et av ti distrikter i Lesotho. Det ligger sentralt til øst i landet og grenser til distriktene Mokhotlong i nordøst, Leribe i nord, Berea i nordvest, Maseru i vest, Mohale's Hoek i sørvest og Qacha's Nek i sør. Administrasjonssenteret er byen Thaba-Tseka. Distriktet hadde 129 881 innbyggere ved folketellingen i 2006.Distriktet ble opprettet i 1980.


== Referanser ==
Bacchiglione

Bacchiglione er en elv i Veneto nord i Italia. Den har sitt utspring i Alpene og munner ut i Veneziabukta i Adriaterhavet nær Chioggia. Elven renner forbi flere historiske byer som Vicenza og Padova, og har i mange århundrer vært en viktig transportåre opp til Vicenza. 
Bacchiglione er forurenset og vannet er ikke lenger mulig å bruke som drikkevannskilde. Uavgrenset bruk av dyregjødsel i nedbørfeltet er hovedårsaken til forurensningen. Siden Bacchiglione renner forbi den industrielle delen av Vicenza, kommer det også mye forurensning fra dette området. Som en følge av dette problemet advarer lokalbefolkningen mot bading og svømming i elven.
Daniel Inouye

Daniel Ken «Dan» Inouye (født 7. september 1924 i Honolulu i USA, død 17. desember 2012 i Bethesda i Maryland) var en amerikansk politiker. Han var senator og representerte Hawaii og Det demokratiske parti. Han kom inn i Senatet i 1963, etter å ha representert Hawaii i fire år i Representantenes hus, fra øyene fikk status som delstat i 1959. Inouye var president pro tempore i USAs senat.
Inouye hadde fremtredende roller i senatskomiteene som undersøkte Watergate- og Iran-kontras-affærene.
Gjennom tidene er det kun Robert Byrd som har hatt en lengre senatorperiode enn Inouye.
Inouye fikk Medal of Honor for innsatsen sin under den andre verdenskrig. I 2013 ble han posthumt tildelt Presidentens frihetsmedalje.


== Referanser ==


== Eksterne lenker ==
Offisiell senatorside

(en) Biografi hos Amerikas forente staters kongress’ biografiske kartotek
(en) Stemmegivingsoversikt vedlikeholdt av The Washington Post
(en) Finansredegjørelse for valgkamp hos Federal Election Commission
(en) Valgkampbidrag hos OpenSecrets.org
(en) Opptredener på C-SPAN-programmer
(en) Biografi, stemmegivingsoversikt, og oppslutning hos interessegrupper hos Project Vote Smart
(en) Stilling i saker og relaterte sitater hos On The Issues
(en) Medarbeiderlønn, turer og personlig finans hos LegiStorm.com
(en) Kongressprofil  hos GovTrack.us
(en) Profil, nyheter og kommentarer hos The New York Times
Werner Schildhauer

Werner Schildhauer (født 5. juni 1959 i Dessau) er en tidligere tysk friidrettsutøver, som i sin aktive  karriere representerte Øst-Tyskland.
Under EM i 1982 tok han sølvmedalje på både 5000 meter og 10000 meter. Året etter toppet han karrieren med samme plasseringer under VM i Helsingfors.
Hans bestenotering på 10000 meter på 27:49.95 fra 28. mai 1983 stod som tysk rekord i nesten 14 år inntil Dieter Baumann slo tiden.
Som løper var Schildhauer kjent for sine sterke avslutninger.


== Referanser ==


== Eksterne lenker ==
(de) Werner Schildhauer – Munzinger Sportsarchiv 
(en) Werner Schildhauer – Olympedia 
(en) Werner Schildhauer – Sports-Reference (OL-resultater – arkivert) 
(en) Werner Schildhauer – World Athletics 
(en) Werner Schildhauer – Track and Field Statistics
Artibonite (departement)

L'Artibonite er et av Haitis ti departementer. Det ligger sentralt i landet. Departementet hadde i 2012 en beregnet folkemengde på 1 648 586.


== Referanser ==
Artibonite

Artibonite kan sikte til:

Elva Artibonite i Haiti og Den dominikanske republikk,
Provinsen Artibonite ved ovennevnte elvs utløp i Haiti.
Carl Habel

Carl Habel (født 19. oktober 1915 i Oslo, død 7. august 1979) var en norsk skuespiller. Han filmdebuterte i Godvakker-Maren i 1940.


== Filmografi ==


== Kilder ==
Filmografi fra Internet Movie Database


== Eksterne lenker ==
(en) Carl Habel på Internet Movie Database 
(no) Carl Habel hos Nationaltheatret 
(da) Carl Habel på Filmdatabasen
Thorleif Lund

Thorleif Brinck Lund (født 7. juni 1880 i Stavanger, død 30. juni 1956 i København) var en norsk skuespiller.
Han debuterte på teaterscenen på Nationaltheatret i Oslo i 1905, i sammen sesongen opptråte han også på Centralteatret i Oslo, og deretter på Den Nationale Scene i Bergen (1908–1913). I 1914 filmdebuterte han hos det Skandinavisk-Russisk Handelshus i København hvor han medvirket i en rekke filmer før han seinere i 1914 kom til Nordisk Film hvor han de neste tre årene spilte med i omkring 35 filmer. I september 1917 tvang de forverrede økonomiske omstendighetene omkring 1. verdenskrig Nordisk Film til å si opp kontrakten med 50 skuespillere, blant disse Thorleif Lund. Sammen år tok han med sin kone Ebba Thomsen, og en rekke andre tidligere Nordisk Film skuespillere, Philip Bech, Alma Hinding, Birger von Cotta-Schønberg på en teaterturne i Norge og Sverige, men uten den store suksessen. I 1923 spilte han sin siste film, Republikaneren hos Olaf Fønss i Astra Film. Etter at filmarbeidet tok slutt var han forretningsmann blant annet som reklamesjef hos Magasin du Nord.
Thorleif Lund var gift to ganger, første gang den 7. oktober 1908 med malerinnen Janna Lange Kielland Holm, og seinere i 1915 med den danske skuespillerinnen Ebba Thomsen. Han døde 30. juni 1956 og ligger begravet på Gentofte Kirkegård.


== Filmografi ==


=== Som skuespiller ===


=== Som regissør ===
1918: Magasinets Datter – medregissør med regissør August Blom


== Eksterne lenker ==
(en) Thorleif Lund på Internet Movie Database 
(no) Thorleif Lund hos Nationaltheatret 
(sv) Thorleif Lund i Svensk Filmdatabas 
(da) Thorleif Lund på Filmdatabasen 
(da) Thorleif Lund på danskefilm.dk 
(da) Thorleif Lund på danskfilmogtv.dk 
(en) Thorleif Lund hos The Movie Database
Fyrilund kirke

Fyrilund kirke var ei kirke på Kirkhus i Kongsvinger. I middelalderen og ennå ei stund inn i nyere tid utgjorde det nåværende Brandval sogn to sogn: Fyrilund sogn og Berger sogn. De to tilhørende kirkene var begge forfalne og ubrukelige og ble nedlagte da ei ny kirke felles for de to sogna ble oppført på Brandval etter kongelig bevilling 29. august 1648. Fyrilund er det gamle navnet på Kirkhus i Brandval, og Kirkhus har sitt navn fra kirka som sto der. Denne kirkas sogn må ha omfatta den nordlige delen av Brandval sogn og Berger sogn den sørlige. Et brev forteller at Gjølstad på vestsida av Glåma hørte til Berger sogn, så elva var ikke delelinje. Fyrilund kirke var i den katolske tida via til Laurentius. I et byggeregnskap fra den første halvdelen av 1600-tallet nevnes det at de to klokkene fra Berger kirke og Fyrilund kirke ble støpt om til en ny en til den nye Brandval kirke. Disse to veide tilsammen 54 kilogram. I tillegg til dette ble det kjøpt inn 216 kilogram malm for å støpe den nye klokka. Klokkene i de to gamle kirkene kan altså ikke ha vært særlig store. Biskop Jens Nilssøn skriver i sine opptegnelser fra bispevisitasen i 1597 at Fyrilund kirke da holdt gudstjeneste hver fjerde søndag.


== Kilder ==
Oluf Rygh (1900), Norske Gaardnavne, bind 3, s. 245–247.
Berga kirke (Solør-Odal – nr. 1, 1996), Halvor Noer


== Eksterne lenker ==
«Fyrilund kirke». Kulturminnesøk. Riksantikvaren – Direktoratet for kulturminneforvaltning.
Gunnar Tolnæs

Gunnar Tolnæs (født 7. desember 1879 i Oslo, død 9. november 1940 i Oslo) var en norsk skuespiller. Han hadde en lang teaterkarriere på mange forskjellige norske teatre, og gjesteopptredener også i København. Han spilte også i et stort antall stumfilmer.


== Liv og virke ==
Han vokste opp i Kristiania, og etter å ha studert både jus og medisin og arbeidet innen handelstanden, bestemte han seg for å forsøke å bli skuespiller. Han hadde sin scenedebut på Fahlstrøms Theater den 27. mars 1906, og fikk fast engasjement der samme høst. I 1908 ble han ansatt på Nationaltheatret, og arbeidet der til 1916. Etter noen gjesteopphold i Bergen, Trondhjem og Stavanger hadde han i januar 1919 sin debut på en dansk teaterscene, nærmere bestemt i Aalborg.Han filmdebuterte i 1914 i en svenskprodusert stumfilm. I 1915 kom han til Nordisk Film i Danmark hvor han avløste Valdemar Psilander som selskapets hovedstjerne. I alt spilte han i 27 danske stumfilmer.


== Filmografi ==


== Litteratur ==
Rolf Hiorth Schøyen: Norske Scenekunstnere, smaa Karakteristiker : Gunnar Tolnæs (Jacob Dybwads Forlag, 1919) Digitalutgave på Nasjonalbibliotekets nettsider


== Referanser ==


== Eksterne lenker ==
Gunnar Tolnæs hos Danmark Nationalfilmografi
Gunnar Tolnæs hos danskefilm.dk
(en) Gunnar Tolnæs på Internet Movie Database 
(sv) Gunnar Tolnæs i Svensk Filmdatabas 
(da) Gunnar Tolnæs på Filmdatabasen 
(da) Gunnar Tolnæs på danskefilm.dk 
(da) Gunnar Tolnæs på danskfilmogtv.dk 
(en) Gunnar Tolnæs hos The Movie Database
Grand’Anse

Grand'Anse er en av Haitis ti departementer. Det ligger sørvest i landet på Tiburonhalvøya. Departementet hadde i 2012 en beregnet folkemengde på 446 901.


== Referanser ==
Nippes

Nippes er et av Haitis ti departementer. Den ligger sør i landet på Tiburonhalvøya. Nippes er det nyeste departementet på Haiti. Det ble skilt ut av Grand'Anse i 2003. Departementet hadde i 2012 en beregnet folkemengde på 326 874.


== Referanser ==
Hansjörg Kunze

Hansjörg Kunze (født 28. desember 1959 i Rostock) er en tidligere tysk friidrettsutøver, som representerte Øst-Tyskland.
Karrierens høydepunkt var bronsemedaljen på 5000 meter under OL i Seoul i 1988. I Rieti, Italia 9. september 1981 satte han ny europeisk rekord på 5000 meter med tiden 13:10.40. I dette løpet slo han også den kenyanske løperlegenden Henry Rono, som hadde dominert sesongen.


== Annet ==
Etter at Kunze la friidrettsskoene på hylla har han hatt en allsidig yrkeskarriere. Han har mellom annet vært journalist, agent for en produsent av friidrettssko, sportskommentator, radio- og fjernsynsreporter, samt talsperson for et shippingselskap.
Han er gift og har to barn.


== Referanser ==


== Eksterne lenker ==
(de) Hansjörg Kunze – Munzinger Sportsarchiv 
(en) Hansjörg Kunze – Olympedia 
(en) Hansjörg Kunze – Sports-Reference (OL-resultater – arkivert) 
(en) Hansjörg Kunze – World Athletics 
(en) Hansjörg Kunze – Track and Field Statistics
Kjelmøya

Kjelmøya, eller Kjelmsøya, (nordsamisk: Dálmmat, skoltesamisk: Taalmisuâl, kvensk: Kälmeä, finsk: Taalmainsaari eller Tälmen, russisk: Ostrov Tolmeia) er ei øy i Sør-Varanger kommune i Troms og Finnmark. Kjelmøya ligger ytterst i Bøkfjorden nordøst for Skogerøya.På Kjelmøya er det gjort funn fra eldre steinalder. Tyske kanonstillinger fra andre verdenskrig.


== Referanser ==


== Eksterne lenker ==
Artikkelen har ingen egenskaper for offisielle lenker i Wikidata
Chioggia

Chioggia er en kystby og kommune i storbyområdet Venezia i regionen Veneto i Italia med om lag 50 000 innbyggere. Den ligger på ei liten øy sør i Venezialagunen, om lag 25 km sør for Venezia. En veifylling går mellom øya og fastlandet og til bydelen (frazione) Sottomarina. 
Chioggia har flere frazioni: Brondolo, Borgo San Giovanni, Ca' Bianca, Cà Lino, Cavanella d'Adige, Isolaverde, Sant'Anna di Chioggia, Sottomarina, Valli Di Chioggia og Cavana. 


== Historie ==
Chioggia og Sottomarina var lite viktig i antikken, men ble nevnt av Plinius som fossa Clodia. En lokal sagn forteller at byen ble grunnlagt av en Clodius, men opphavet til dette er ikkje kjent. 
De første skriftlige kildene som nevner Chioggia er fra 500-tallet, da byen var en del av Østromerriket. Chioggia ble ødelagt av kong Pipin av Italia på 800-tallet, men ble bygd opp igjen rundt en ny industri som baserte seg på saltkjel. I middelalderen ble selve Chioggia kalt Clugia major, mens Clugia minor var en sandbanke om lag 600 meter lenger ute i Adriaterhavet. Den ble en fri kommune og et bispesete fra 1110, og fkk seinere en viktig rolle under den såkalte Chioggiakrigen mellom Republikken Genova og Republikken Venezia. Byen ble erobret av Genova i 1378 og av Venezia i juni 1380. Selv om byen stort sett var selvstyrt var den fra den tid alltid underlagt Venezia. 


== Referanser ==


== Eksterne lenker ==
Offisielt nettsted 
(en) Chioggia – kategori av bilder, video eller lyd på Commons 
(en) Chioggia – galleri av bilder, video eller lyd på Commons 
TuttoChioggia
Havnen i Chioggia Arkivert 17. juli 2011 hos Wayback Machine.
Artikkel på katolsk leksikon
Dino Zandegù

Dino Zandegù (født 31. mai 1940 i Rubano, provinsen Padova, Veneto) er en tidligere italiensk landeveissyklist. Han har vunnet 6 etapper i Giro d'Italia, i tillegg til Tirreno–Adriatico i 1966 og Flandern rundt i 1967. I perioden 1996-98 var Zandegù lagleder for det italienske profesjonelle laget Brescialat.


== Meritter ==
1962Verdensmester i lagtempo (med Mario Maino, Antonio Tagliani og Danilo Grassi)1963Gull i temporitt ved Middelhavslekene
Sølv i lagtempo ved VM i landeveissykling
Sølv i landeveisritt ved Middelhavslekene
Italiensk mester i lagforfølgelse for amatører (med Mario Maino, Fabrizio Fabbri og Danilo Grassi)1965Giro della Romagna
3.-plass i Giro del Piemonte19662. etappe i Tirreno–Adriatico
Tirreno-Adriatico sammenlagt
5. etappe i Giro di Sardegna
10. og 12. etappe i Giro d'Italia
2.-plass i Giro della Romagna
2.-plass i Giro di Toscana
2.-plass i GP Montelupo
2.-plass i la Coppa Bernocchi
3.-plass i Milano–Torino
3.-plass i Giro della Provincia di Reggio Calabria1967Flandern rundt
Trofeo Matteotti
Giro di Campania
5. etappe i Tirreno-Adriatico
4. og 18. etappe i Giro d'Italia
3.-plass i Tour du Tessin1968Trofeo Masferrer
4. etappe i Catalonia rundt
2., 4. og 5. etappe (a) i Giro di Sardegna1969Trofeo Masferrer
Trofeo Jaumendreu
Trofeo Assalit
Trofeo Canardo
Giro della Romagna
5. etappe (a) i Giro di Sardegna
4. etappe i Paris–Nice
2. etappe i Catalonia rundt
2.-plass i Tre Valli Varesine
2.-plass i Barcelona-Andorra
3.-plass i Setmana Catalana
3.-plass i Milano-Vignola
3.-plass i Trofeo Torres Cerdan19708. etappe i Sveits rundt
16. etappe i Giro d'Italia
4. etappe (a) Romandie rundt
2.-plass i Tre Province197116. etappe i Giro d'Italia
3. og 5. (a) etappe i Tour de la Nouvelle-France
3.-plass i GP Cemab19724. og 5. (a) etappe i Tour de la Nouvelle-France
2.-plass i GP Cemab


== Grands tours ==


=== Tour de France ===
1969 : 36.-plass


=== Giro d'Italia ===
1964 : 73.-plass
1965 : 29.-plass
1966 : 11.-plass, vinner av 2 etapper
1967 : 18.-plass, vinner av 2 etapper og poengkonkurransen
1969 : 27.-plass
1970 : 60.-plass, vinner av 1 etappe
1971 : 52.-plass, vinner av 1 etappe
1972 : ikke fullført


=== Vuelta a España ===
1968 : ikke fullført
1972 : ikke fullført


== Lag ==
1963 – Ignis
1964 – Cynar
1965 – Bianchi - Mobylette
1966 – Bianchi – Mobylette
1967 – Salvarini
1968 – Salvarini
1969 – Salvarini
1970 – Salvarini
1971 – Salvarini
1972 – GBC-Sony


== Eksterne lenker ==
(en) Dino Zandegù – ProCyclingStats 
(en) Dino Zandegù – Cycling Archives 
(en) Dino Zandegù – CycleBase 
(en) Dino Zandegù – TheSports.org 
Dino Zandegùs meritter på memoire-du-cyclisme.net
Thelon (elv)

Thelon River er en elv i provinsene Nordvestterritoriene og Nunavut i det nordlige Canada. Fra Whitefish Lake går den 900 km østover til Baker Lake, og derfra via Chesterfieldfjorden ut i det nordvestre Hudson Bay. Litt lengre øst munner også elven Kazan ut i samme fjord. Thelon-elven har et nedbørfelt på 142 400 km². Det er ikke veiforbindelse til elveføret, men vassdraget får likevel årlige besøk av kano- og villmarksturister.
Elg og moskusfe livnærer seg langs elven. Nordmannen Helge Ingstad dro i 1927 i hundeslede til utspringet av Thelon, og skrev boken The Land of Feast and Famine om opplevelsene fra ekspedisjonen.


== Eksterne lenker ==
Thelon river – fra Canadian Heritage Rivers System.
Kart over Thelon-elva.
Kazan (elv)

Kazan River er en elv helt vest i provinsen Nunavut i det nordlige Canada. Fra kasba Lake går den 850 km nord- og østover til Baker Lake, og derfra via Chesterfieldfjorden ut i det nordvestre Hudson Bay. Litt lengre inne (vest) munner også elven Thelon ut i samme fjord. Viktige ekspedisjoner til elveføret har vært ledet av Samuel Hearne (1770) og Knud Rasmussen (1921–24). Dyrelivet omfatter grønlandskaribu, elg, moskusfe og jerv.


== Eksterne lenker ==
Kazan River – hos Nunavut Parks.
University of New Hampshire/Global Runoff Data Centre – hjemmeside med geologiske og hydrauliske data for vassdraget.